Forsøg over Nerveoverskæringers Indvirkning 
paa Respirationens Fordeling. 
Efter at Normalforsøgene havde vist den gennemgribende, 
saavel kvalitative som kvantitative Forskel, der findes mellem 
Lunger og Hud i respiratorisk Henseende, gik mine Bestræbelser 
ud paa at undersøge, om det ene (eller begge) af disse Respirations¬ 
organer stod under Nervesystemets direkte Paavirkning. Da de 
modtager omtrent samme Blodblanding, maa der være en principiel 
Forskel paa de respiratoriske Processers Natur, henholdsvis i 
Lunger og Hud, og denne Forskel kan tænkes at bero, enten paa 
at de Celler, hvorigennem Luftarternes Passage foregaaer, er 
specifikt forskellige, eller paa, at de er forskelligt innerverede. 
Hvis der finder en forskellig Innervation Sted, saa er der igen 
to Muligheder, nemlig 1) at denne udgaaer fra Centralnervesystemet 
og 2), at den udgaaer fra perifere Ganglier, der kan være be¬ 
liggende i selve de respiratoriske Væv. 
Forsøg over Centralnervesystemets Indflydelse kan paa saa 
smaa Dyr som Frøerne ikke varieres paa mange Maader, uden 
at man støder paa meget store Vanskeligheder, og jeg har maattet 
indskrænke mig til at foretage Overskæringer af de to Nerver, som 
kunde tænkes at have nogen Indflydelse, nemlig Pulmonalgrenen og 
Hudgrenen af Vagus. 
Tekniken ved disse Overskæringer er følgende: 
1. Til Gennemskæring af Vagus’ Hudgren (R. auricularis), 
der kommer ud sammen med R. dorsalis arteriae cutaneae umiddel¬ 
bart foran M. depressor mandibulae og medialt for den bageste 
Rand af Trommehinden, lægges 2 sammenstødende Hudsnit, det ene 
